मान्यताप्राप्त दलों के लिए 14, पंजीकृत दलों के लिए 87, निर्दल सदस्यों के लिए 42 तथा निर्दल अध्यक्षों के लिए 38 चुनाव चिह्न जारी किए गए है। आयोग ने एक मतपत्र पर 27 चुनाव चिह्न छापने का प्रारूप भेजा है। हालांकि जिले में एक भी नगर पंचायत या नगर पालिका नहीं है जहां 27 प्रत्याशी मैदान में हों। सबसे अधिक जौनपुर पालिका में चेयरमैन पद के लिए 20 लोगों ने दावा किया है। दिक्कत यह आ रही है कि मतपत्र तीन कालम में छपवाए जाए या फिर दो कालम में। आयोग ने नौ-नौ सिंबल का एक कालम बनाया है। इस हिसाब से जौनपुर के लिए मतपत्रों की व्यवस्था तीन कालम में करनी होगी। अपराह्न तीन बजे के बाद चुनाव चिह्न वार्ड वार सुरक्षित किए गए। मतपत्रों के लिए रिटर्निगिं अफसरों को कड़ी मशक्कत करनी पड़ीष हर वार्ड के लिए मतपत्र प्रारूप तैयार किया गया। यही प्रारूप छपने के लिए भेजा जाएगा। मतपत्र सौ के गुणांक में मंगाया जाएगा। मसलन यदि कहीं 560 मतदाता हैं तो वहां के लिए 600 मतपत्र छपवाए जाने हैं। जिले के 145 वार्डों तथा आठ नगर पंचायतों के लिए मतपत्रों की व्यवस्था शुरू हो गई है। स्पेशल मैसेंजर से शनिवार को मतपत्र छपाई का आर्डर राजकीय प्रेस को दिया जाएगा।